Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin ilmavoimat iski kahteen Hamasin kohteeseen Gazassa.
Palestiinalaisislamistit olivat sitä ennen ampuneet raketteja -
Gazasta Etelä-Israelin asutuksia kohti.
Netanjahu varoitti, että jatkuva juuta- laisvastainen kiihotus Lähi-idässä -
on aiheuttanut monille lännessä tietämättömyyttä todellisuudesta.
Yhdysvallat sanoo, että koalition laajentaminen Israelissa herättää -
kysymyksiä Israelin hallituksen suunnasta ja tulevista linjauksista.
Palestiinalaisislamistit ampuivat eilen illalla -
tietojen mukaan neljä rakettia Gazasta Etelä-Israelin asutuksia kohti.
Kolme raketeista räjähti Gazan puolella.
Neljäs raketti räjähti avomaalla Sha'ar Hanegevin kunnan alueella.
Loukkaantumisia ei tullut tietoon.
Israelin ilmavoimat vastasi rakettituleen -
iskemällä kahteen Hamasin kohteeseen Gazassa.
Israelin armeija toisti tiedotteessaan kantansa, -
että se pitää Gazaa hallitsevaa Hamasia -
vastuullisena kaikkiin Gazasta tehtyihin hyökkäyksiin.
Yhdeksän Gazasta ammuttua rakettia -
on räjähtänyt Israelin puolella tänä vuonna.
Muita aiheita: Satoja putkia löytyi tavarankuljetuksesta -
Hebronissa Länsirannalla. Israelin puolustustahojen mukaan -
putket olivat matkalla Gazan islamistijärjestöille -
rakettien ja kranaatinheittimien valmistusta varten.
Israelin puolustusministeriön rajaviranomaiset kertoivat, -
että lähetys oli merkitty tekstiili- ja korukuljetukseksi.
Se sisälsi myös satoja sähkömoottoreita, -
joita voidaan käyttää esimerkiksi aseisiin ja tunneleiden operoimiseen.
Israelin turvallisuuspalvelu Shin Bet on takavarikoinut materiaalit -
ja aloittanut tutkimukset salakuljetusta yrittäneiden löytämiseksi.
Muita uutisia: Pääministeri Netanjahu piti ennalta nauhoitetun puheen -
Jerusalem Post -lehden konferenssille New Yorkissa.
Netanjahu vertasi puheessaan Isisin kommentteja jesideistä -
palestiinalaisen Hamasin käyttämiin ilmauksiin juutalaisesta kansasta.
Netanjahu varoitti, -
että rutiininomainen juutalais- vastainen lietsonta Lähi-idässä -
on aiheuttanut lännessä tietämättö- myyttä todellisuudesta. Hän painotti, -
että juutalaisvastaisen kiihotuksen lopettaminen on rauhan edellytys.
Hän vetosi, että monet ryhtyisivät toimiin -
tätä vaarallista ja jatkuvaa ilmiötä vastaan.
Pyydän, että suljette hetkeksi silmänne.
Kuvitelkaa, että joku nousisi nyt ylös ja aloittaisi puheensa näin: -
"Jesidit ovat kaikkein alhaisimpia ja halveksittavimpia ihmisiä, -
joita tällä pallolla matelee." Kuvitelkaa tämän henkilön jatkavan: -
"Jesidit ovat apinoita ja sikoja."
Ja henkilö jatkaa yhä: -
"Tappakaa kaikki jesidit, vihonviimeistä myöten."
Tämä pöyristyttävä puhe kuulostaa Isisiltä ― se on Isisiä.
Mutta vaihtakaa jesidien paikalle juutalaiset.
Nämä kommentit on otettu suoraan Hamasilta.
Nämä ovat Hamasin päivittäisiä puheita.
Juutalaisviha on niin rutiininomaista Lähi-idässä, -
että monille lännessä on vaikea huomata sitä, saati sitten tuomita.
Miljoonille lapsille opetetaan joka päivä, -
että juutalaiset ovat apinoita, sikoja ja syöpäläisiä, jotka on tuhottava.
Tämän vihan lopettaminen on elintärkeää rauhan kannalta.
Juuri tämä on ongelman ydin: -
kiihotus tappaa juutalaisia ja tappaa juutalaisvaltio.
Muita aiheita: USA:n mielestä -
koalition laajentaminen Israelissa herättää perusteltuja kysymyksiä -
Israelin hallituksen suunnasta ja mahdollisista tulevista linjauksista.
USA:n ulkoministeriön tiedottajalta kysyttiin -
Israelin hallituksen oikeisto- painotteisuudesta. Tämä vastasi, -
että koska monet ministerit Israelissa vastustavat kahden valtion ratkaisua, -
herää kysymys, missä määrin hallitus on sitoutunut tähän ratkaisuun.
Olemme kuulleet, -
että koalition laajennuksesta on päästy sopuun.
Olemme myös kuulleet, että tätä koalitiota kuvataan -
Israelin kaikkien aikojen oikeistolaisimmaksi.
Tiedämme myös, että monet israelilaisministerit -
sanovat vastustavansa kahden valtion ratkaisua.
Se herättääkin perusteltuja kysymyksiä -
hallituksen suunnasta ja mahdollisista tulevista linjauksista.
Arvioimme tätä hallitusta lopulta kuitenkin sen toimien perusteella.
Tiedottaja selvensi, että USA punnitsee Israelin hallitusta -
loppukädessä sen toimien perusteella.
Hän sanoi USA:n jatkavan yhteistyötä Israelin hallituksen kanssa -
sitoumuksesta juutalaisvaltion turvallisuuteen.
Aiomme tehdä yhteistyötä uuden hallituksen kanssa -
samalla tavalla kuin aiempienkin hallitusten kanssa.
Pyrimme vahvistamaan yhteistyötämme.
Olemme edelleen vahvasti sitoutuneita Israelin turvallisuuteen -
ja kahden valtion ratkaisuun.
Libanonin shiialainen Hizbollah on kärsinyt raskaita tappioita -
taisteluissa Assadin armeijan rinnalla Syyriassa.
Silti se ilmoitti: "Israel ei voi jättää huomiotta -
turvallisuuden ja vakauden vahvistumista raja-alueella".
Hizbollah kutsui rajaa "Palestiinan―Libanonin rajaksi".
Libanonilaislehti al-Safir -
siteerasi erästä korkea-arvoista Hizbollahin jäsentä.
Tämä oli sanonut, että Hizbollah ― Iranin voimakkain välikäsi alueella ―
kaivaa tunneleita Israelin rajalle taatakseen -
että "israelilaisvihollinen ei saa nukkua rauhassa öitään".
Hizbollahin Israelin-vastaiset puheet ovat kiihtyneet viime kuukausina.
Se yrittää ilmeisesti näin viestittää, -
ettei Israelin kannata aloittaa sotaa Hizbollahia vastaan.
Israel on moneen otteeseen puhunut Hizbollahista -
merkittävimpänä alueellisena haasteenaan.
Hizbollah on Iranin läheinen yhteistyö- kumppani. Lisäksi se on kerännyt -
aseistusta ja kokemusta osallistuessaan Syyrian konfliktiin.
Hizbollah on antanut ratkaisevaa tukea Syyrian armeijalle -
yhdessä Iranin joukkojen ja Venäjän ilmavoimien kanssa.
Syyrian viisivuotisen sodan aikana -
Hizbollahin arvioidaan menettäneen 1 200 taistelijaansa.
Takaisin Jerusalemiin: Taloja on jouduttu evakuoimaan -
Ramotin lähiössä iltapäivällä laajan palon takia.
Lukuisat palomiehet yrittävät sammuttaa paloa, -
joka sai alkunsa läheisestä metsästä.
Palo on levinnyt kovan tuulen takia ja lähestynyt taloja, -
joita on jouduttu sen seurauksena evakuoimaan.
Palon on väitetty syttyneen viimeöisistä lag ba'omer -juhlinnoista.
Kyse on juutalaisesta juhlasta, jolloin kokkoja polttamalla muistellaan -
Rooman valtakuntaa vastaan kapinoinutta juutalaista Bar Kokhbaa.
Paloviranomaiset eivät kuitenkaan ole vahvistaneet palon syttymissyytä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman